b'\n_START_ARTICLE_\nBoris Juh\n_START_SECTION_\n\xc5\xbdivljenjepis\n_START_PARAGRAPH_\nRojen je leta 1935 v Celju Mariji Bajc in Alfredu Nabergoju. Med drugo svetovno vojno o\xc4\x8deta zaradi povezav s partizani in OF ubijejo, mama Marija se vnovi\xc4\x8d poro\xc4\x8di z Mirkom Juhom, tako Boris prevzame priimek Juh. Po kon\xc4\x8dani AGRFT v \xc5\xa1estdesetih letih prej\xc5\xa1njega stoletja, pa vse tja do za\xc4\x8detka sedemdesetih, deluje predvsem v Mladinskem gledali\xc5\xa1\xc4\x8du v Ljubljani, poleg pa sodeluje \xc5\xa1e z Mestnim gledali\xc5\xa1\xc4\x8dem ljubljanskim, \xc5\xa0tudentskim aktulnim gledali\xc5\xa1\xc4\x8dem, Odrom 57, ter Eksperimentalim gledali\xc5\xa1\xc4\x8dem Glej. Vsa ta sodelovanja so bila odsko\xc4\x8dna deska za vstop v Sng Dramo leta 1971, kjer ostane stalni \xc4\x8dlan ansambla vse do upokojitve. V gledali\xc5\xa1\xc4\x8du je Boris Juh odigral prek sto vlog, nastopil v okoli dvajsetih celove\xc4\x8dernih filmih, posnel ve\xc4\x8d kot petin\xc5\xa1tirideset vlog v TV dramah in nadaljevankah, ter posodil glas kar ve\xc4\x8d kot dvestopedesetim radijskim igram in recitalom._NEWLINE_Njegova partnerica je igralka Mojca Ribi\xc4\x8d. Boris Juh je o\xc4\x8de znane slovenske igralke Polone Juh'